དགུང་གྲངས་ཉེར་གསུམ་ཕེབས་སྟེང་སྤྱི་མཐུན་གྱི་ལས་དབང་ཞིག་གིས་བསྟན་པ་སྤྱི་ལ་གོད་ཆག་ང་ཡ་བ་བྱུང་བའི་བཅོས་བསྒྱུར་ཆེན་མོའི་སྐབས་སུ་དམ་པ་ཁོང་ཡང་སྤྱི་ཁྲིམས་ལྟར་མ་ཉེས་ཁ་གཡོག་ཅིག་གིས་ཁྲི་མུན་དུ་ཕེབས་དགོས་བྱུང་ནས་ཡུན་རིང་ལ་སྐུ་ངལ་སྣ་ཚོགས་བསྐྱོན་དགོས་བྱུང་ནའང༌།ཁྲི་མུན་དུ་ཡང་སྔོན་འགྲོ་འབུམ་དགུ་ཚར་གྲངས་བཅུ་གྲངས་ཙམ་བསགས་ཐུབ་པ་བྱུང༌ཞེས་ཁོང་གི་ཞལ་རྒྱུན་ལས་ཐོས།དེ་མིན་མདོ་སྨད་དགེ་ལྡན་པའི་བླ་ཆེན་ཐར་ཤུལ་ལཱ་མོ་ཡོངས་འཛིན་རིན་པོ་ཆེ་དང༌།ལབ་བསོད་ནམས་རྩེ་མོ་རིན་པོ་ཆེ།གྲུབ་དབང་སེམས་དཔའ་རིན་པོ་ཆེ་སོགས་དང་ལྷན་བཞུགས་ཀྱིས་དམ་པ་དེ་དག་ལ་དག་སྣང་རྣམ་པར་དག་པས་ཕན་ཚུན་ལ་ཡོན་ཏན་བརྗེ་རེས་མཛད་པ་ཡང་གསུངས།